**

РЕПУБЛИКА СРБИЈА

НАРОДНА СКУПШТИНА

Одбор за спољне послове

06 Број: 06-2/376-14

6. новембар 2014. године

Б е о г р а д

# З А П И С Н И К

**СА 17. СЕДНИЦE ОДБОРА ЗА СПОЉНЕ ПОСЛОВЕ НАРОДНЕ СКУПШТИНЕ РЕПУБЛИКЕ СРБИЈЕ,**

**ОДРЖАНЕ 5. НОВЕМБРА 2014. ГОДИНЕ**

Седница је почела у 14,30 часова.

Седницом је председавала др Дијана Вукомановић, заменик председника Одбора.

Седници су присуствовали следећи чланови Одбора: Весна Марковић, Ирена Алексић, др Александра Томић, Драган Шормаз, проф. др Љубиша Стојмировић, проф. др Жарко Обрадовић, Борисав Ковачевић и заменици чланова: Невена Стојановић, Сања Николић и Бранислав Блажић.

 Седници нису присуствовали чланови Одбора: Александра Ђуровић, Миланка Карић, Марија Обрадовић, Душица Стојковић, проф. др Милорад Мијатовић, проф. др Нинослав Стојадиновић, проф. др Драгољуб Мићуновић, Срђан Кружевић и Злата Ђерић.

 Председавајућа је на почетку обавестила чланове Одбора да је седницу сазвала у року краћем од предвиђеног Пословником и то образложила потребом усвајања пристигле иницијативе.

Одбор је једногласно *(са 11 гласова ЗА)* усвојио следећи дневни ред:

**1.Иницијативе за посете**

* 1. Позив др Александру Мартиновићу, предеднику Одбора за уставна питања и законодавство НСРС, Фондације Конард Аденауер за учествовање у Дијалогу –

 програму о процесу ЕУ-интеграција Србије у погледу уставних питања и нормализације односа између Београда и Приштине, Берлин од 11. до 14. новембра

 2014. године;

**2. Разно**

 **Тачка 1.**

 Заменик председника Одбора је обавестила чланове Одбора да је позив упућен предсeднику Одбора за уставна питања и законодавство др Александру Мартиновићу, који је обавестио Одбор за спољне послове да он није у могућности да учествује на поменутом скупу и предложио да Тања Томашевић-Дамњановић, члан Одбора за уставна питања и законодавство, учествује у Дијалогу-програму.

 Одбор је једногласно (*са 11 гласова ЗА*) усвојио предлог и дао сагласност да Тања Томашевић-Дамњановић, члан Одбора за уставна питања и законодавство, учествује у Дијалогу-програму о процесу ЕУ-интеграција Србије у погледу уставних питања и нормализације односа између Београда и Приштине, у Берлину од 11. до 14. новембра 2014. године;

 **Тачка 2.**

 У оквиру ове тачке дневног реда није било дискусије.

 Седница је завршена у 14:39 часова.

 Саставни део овог записника чини тонски снимак са седнице Одбора.

 за СЕКРЕТАРА ОДБОРА ЗАМЕНИК ПРЕДСЕДНИКA ОДБОРА

Милена Милошевић-Жиковић др Дијана Вукомановић